**Ogres novada pašvaldības saistošo noteikumu Nr.4/2025 “Par Ogres novada pašvaldības**

**projektu konkursu “Veidojam vidi ap mums Ogres novadā””**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Mērķis un nepieciešamības pamatojums | Saistošie noteikumi nosaka Ogres novada pašvaldības projektu konkursa “Veidojam vidi ap mums Ogres novadā” (turpmāk – konkurss) izsludināšanas un projektu iesniegšanas, izvērtēšanas, apstiprināšanas, īstenošanas, finansēšanas un uzraudzības kārtību.  Saistošie noteikumi ir nepieciešami projektu konkursa organizēšanai Ogres novada administratīvajā teritorijā, finansējuma piešķiršanai projektu iesniedzējiem no pašvaldības autonomajām funkcijām izrietošu uzdevumu veikšanai, līgumu slēgšanai ar projektu iesniedzējiem, kā arī piešķirtā finansējuma izlietojuma uzraudzībai. |
| 1. Fiskālā ietekme uz pašvaldības budžetu | Saistošo noteikumu īstenošanai finanšu līdzekļi pašvaldības budžetā tiek plānoti atbilstoši pašvaldības attiecīgā gada budžetā paredzētajam līdzekļu apjomam. Projektu konkurss tiek īstenots atbilstoši piešķirtajiem finanšu līdzekļiem. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi pozitīvi ietekmēs Ogres novada pašvaldības iedzīvotāju dzīvesveidu, labsajūtu kopumā, jo veicinās nereģistrētu iedzīvotāju grupu, biedrību, nodibinājumu, sabiedrisko un nevalstisko organizāciju iesaisti un līdzdalību Ogres novada attīstībā un projektiem piešķirto finanšu līdzekļu izlietošanā, kā arī dos tiešu ieguldījumu dzīves vides kvalitātes uzlabošanā.  Ietekme uz vidi – nav.  Ietekme uz konkurenci – nav. |
| 1. Ietekme uz administratīvajām procedūrām un to izmaksām | Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. Nav plānotas administratīvo procedūru izmaksas.  Jautājumu un neskaidrību gadījumā par saistošo noteikumu piemērošanu iedzīvotāji var vērsties Ogres novada pašvaldībā. |
| 1. Ietekme uz pašvaldības funkcijām un cilvēkresursiem | Saistošo noteikumu izpilde neietekmēs pašvaldībai pieejamos cilvēkresursus. |
| 1. Informācija par izpildes nodrošināšanu | Projektu konkursa pieteikumus un realizētos pieteikumus izskata konkursa vērtēšanas komisija, ko izveido un apstiprina ar Ogres novada pašvaldības izpilddirektora rīkojumu. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu prasības un izpilde neradīs papildu izmaksas. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2025. gada 23. janvāra līdz 2024. gada 7. februārim tika publicēts Pašvaldības oficiālajā tīmekļvietnē www.ogresnovads.lv sadaļas “Sabiedrības līdzdalība” apakšsadaļā "Saistošo noteikumu projekti".  Noteiktajā termiņā un kārtībā saņemts viens priekšlikums (Ogres novada pašvaldībā reģistrēts ar Nr. 2-4.1/885) par konkrēta maksimālā vienam projektam pieejamā pašvaldības finansējuma apmēra noteikšanu saistošo noteikumu 14. punktā.  Noslēdzoties projektu konkursam, konkursa vērtēšanas komisija izskata attiecīgā gada rezultātus un izvērtē nepieciešamību veikt izmaiņas nākamā gada konkursa nosacījumos. Vadoties no iepriekšējos gados iesniegto projektu skaita un projektu konkursa organizēšanai pieejamā kopējā finansējuma apjoma, sadarbībā ar Ogres novada pašvaldības Centrālās administrācijas Budžeta nodaļu tiek izvērtēts arī maksimālais pašvaldības finansējuma apmērs vienam projektam nākamajā gadā.  Konkrētu maksimālo pašvaldības finansējuma apmēru nosakot saistošajos noteikumos, jebkādas izmaiņas attiecībā uz šo finansējuma apmēru varētu veikt, tikai veicot grozījumus saistošajos noteikumos. Priekšlikums nav ņemts vērā, lai mazinātu birokrātisko slogu un nodrošinātu iespēju nepieciešamības gadījumā operatīvi mainīt attiecīgajā gadā vienam projektam maksimāli pieejamā finansējuma apmēru, neaizkavējot projektu konkursa izsludināšanu un kopējo norisi. |

Domes priekšsēdētājs E. Helmanis